शेयर किया BTS वीडियो, ऑल ब्लैक सूट में दिखे हैंडसम, 12 साल बाद करेंगे कमबैक
Kareena Kapoor Photoshoot Video In Black Suit बॉलीवुड एक्टर फरदीन खान ने लंबे समय से सिल्वर स्क्रीन से दुरी बना ली थी। लेकिन अब वह जल्दी ही फिल्म 'विस्फोट' से कमबैक करने जा रहे हैं।
बॉलीवुड एक्टर फरदीन खान ने लंबे समय से सिल्वर स्क्रीन से दुरी बना ली थी। लेकिन अब वह जल्दी ही फिल्म 'विस्फोट' से कमबैक करने जा रहे हैं। अब हालही में एक्टर ने अपना एक लेटेस्ट फोटोशूट का वीडियो शेयर किया है, जिसमें फरदीन ऑल ब्लैक सूट में फोटोशूट करवाते हुए दिखाई दे रहे हैं। बता दें, ये फोटो शूट सिलेब्रिटी फोटोग्राफर डब्बू रतनानी ने किया है, जिसमें उनका स्वैग देख फैंस काफी इम्प्रेस हुए।
डब्बू रतनानी ने शेयर की फोटोज
वहीं, डब्बू रतनानी ने भी इस फोटोशूट की कुछ फोटोज सोशल मीडिया पर शेयर किया है, जिसके बाद से एक्टर लगातार सुर्खियां बटोर रहे हैं। फोटोग्राफर ने फोटोज को शेयर करते हुए रेड हार्ट इमोजी के साथ कैप्शन में लिखा- 'स्वैग।' इस वीडियो के सामने आते ही सोशल मीडिया पर फैंस काफी खुश हुए। एक यूजर ने कमेंट कर लिखा, 'फरदीन खान इज बैक'। तो वहीं दूसरे ने लिखा, आपको फिर से वापस देख कर काफी खुशी हो रही है'।
12 साल बाद करेंगे कमबैक 
बता दे, फरदीन खान ने 90 के दशक में फिल्म 'प्रेम अगन' से फिल्मी दुनिया में कदम रखा था। और उन्हें उनकी पहली ही फिल्म के लिए फिल्मफेयर का बेस्ट डेब्यू अवॉर्ड भी मिला था। उनके आखिरी बार साल 2010 में आई फिल्म 'दुल्हा मिल गया' में देखा गया, और अब वो 12 साल बाद फिल्मों में वापसी करने जा रहे हैं। एक्टर साल 2023 में फिल्म विस्फोट में दिखाई देंगे। इसके अलावा वह नेटफ्लिक्स की वेब सीरीज हीरामंडी में भी अहम भूमिका में नजर आएंगे।
ड्रग्स मामले में हुए थे गिरफ्तार
साल 2001 में फरदीन खान को नासिक में ड्रग्स सप्लायर्स से कोकीन खरीदने के दौरान गिरफ्तार किया गया था। पुलिस ने फरदीन को रिहैब सेंटर में भर्ती करवा दिया था। इस दौरान फरदीन का वजन भी काफी बढ़ गया। लेकिन उन्होंने अपने ट्रांसफॉर्मेशन से सबको हैरान कर दिया।